Na temelju članka 19. Odluke o priključenju na komunalne vodne građevine za javnu odvodnju („Službene novine Grada Pazina“ broj 31/2013., 9/2014., 32/2015. ), trgovačko društvo USLUGA ODVODNJA d.o.o. za obavljanje javne odvodnje, Pazin, dana 18.10.2017. godine objavljuje

**OBAVIJEST O MOGUĆNOSTI PRIKLJUČENJA NA**

**SUSTAV JAVNE ODVODNJE**

Poštovani!

U dijelu naselja Stancija Pataj i Maršeti u Pazinu dovršena je izgradnja sustava javne odvodnje, čime su osigurani uvjeti za priključenje dijela građevina na sustav javne odvodnje.

**Sukladno tome, USLUGA ODVODNJA d.o.o. obavještava sve obveznike priključenja u dijelu naselja Stancija Pataj i Maršeti, da su dužni priključiti svoju građevinu na sustav javne odvodnje u roku od 1 godine od dana objave ove obavijesti.**

Postupak priključenja na sustav javne odvodnje pokreće se podnošenjem zahtjeva za priključenje. Zahtjev podnosi obveznik priključenja Isporučitelju vodne usluge – trgovačkom društvu USLUGA ODVODNJA d.o.o., na propisanom obrascu kojeg možete pronaći na našim internetskim stranicama <http://www.usluga-odvodnja.hr>, a kojem se prilažu i odgovarajući prilozi.

Priključenje i nadzor nad izvedbom priključenja obavlja USLUGA ODVODNJA d.o.o, sve sukladno Odluci o priključenju na komunalne vodne građevine za javnu odvodnju („Službene novine Grada Pazina“ broj 31/2013., 9/2014., 32/2015.) i Općim i tehničkim uvjetima isporuke vodne usluge javne odvodnje.

Za sve dodatne informacije obratite nam se na broj telefona 052 619 040, odnosno na adresu Šime Kurelića 22, Pazin.

Broj: 2-29/17

Pazin, 18.10.2017.

Direktor:

Dragan Šipraka, dipl.ing. v.r.